open-index/open-wikipedia-markdown huggingface dataset:
Dzirciema ezers

**Dzirciema ezers** (arī **Laimiņu ezers**, **Lamiņu ezers**) ir caurteces ezers Tukuma novada Zentenes pagasta dienvidos. 

Dibens - dūņains. Krasti - zemi, rietumos pieejami. Ezeram caurtek Kalnupe uz Engures ezeru. Makrofīti - niedres, kosas, glīvenes, daudzlapes, raglapes. Ezerā dzīvo līdakas, līņi, asari, raudas, karpas, karūsas, plauži un karūsas. Uz ziemeļiem no ezera - Dzirciems. Vairākas peldvietas.

## Atsauces
Zorge

**Zorge** var būt:

* Gustavs Zorge (*Gustav Sorge*; 1911—1978) — vācu koncentrācijas nometņu uzraugs;
* Rihards Zorge (*Richard Sorge*; 1895—1944) — padomju spiegs.
Mscislavas rajons

**Mscislavas rajons** (, ) ir Baltkrievijas administratīvais rajons Mogiļevas apgabala austrumos. Tas robežojas ar Mogiļevas apgabala Kričavas rajonu dienvidos, Čerikavas rajonu dienvidrietumos, Čavusu rajonu dienvidrietumos, Dribinas rajonu rietumos un Horku rajonu ziemeļrietumos, kā arī Krieviju ziemeļos un austrumos.

Mscislavas pilsētā dzimis ebreju vēsturnieks Simons Dubnovs (1860-1941).
Grunču grāvis

**Grunču grāvis** ir Engures ezera pieteka Tukuma novadā. 

Tek ziemeļaustrumu virzienā. Ietek Engures ezerā no rietumiem, iepretim Melnragam. Grunču grāvi nešķērso valsts autoceļi, tā krastos neatrodas lielas apdzīvotās vietas.

## Atsauces
Jaunpļavas (Zentenes pagasts)

**Jaunpļavas** ir apdzīvota vieta Tukuma novada Zentenes pagastā. Atrodas pagasta ziemeļos, 16 km no pagasta centra Zentenes, 34,4 km no novada centra Tukuma un 103,3 km no Rīgas.

Apdzīvotā vieta atrodas nomaļus no valsts autoceļiem, Jurģupes krastā. Uz ziemeļiem no ciema atrodas Ķūļciema pagasta ciems ar tādu pašu nosaukums - Jaunpļavas.

## Atsauces
Jurģupe

**Jurģupe** (arī **Jerķene**, **Jērķene**, **Kazupe**, **Kažas upe**, lejtecē — **Bērģupe**) ir Engures ezera pieteka Tukuma novadā. 

Izveidojas, satekot Lieknai no kreisās un Melčupei no labās puses. Tek ziemeļaustrumu virzienā. Ietek Engures ezerā no rietumiem, iepretim Melnragam. Upi šķērso valsts autoceļš P128 (Sloka—Talsi), tās krastos atrodas Dumpiete un Jaunpļavas.

## Atsauces
Neimane

**Neimane** (; vīriešu dzimtē Neimanis) ir izplatīts vācu cilmes uzvārds. Cilvēki ar šo uzvārdu:

* Dārta Neimane (2007) — latviešu skeletoniste;
* Lolita Vija Neimane — latviešu uzturzinātniece un RSU Sporta uztura un pedagoģijas katedras vadītāja;
* Zilda Arnsa Neimane (*Zilda Arns Neumann*; 1934—2010) — Brazīlijas pediatre un humānās palīdzības darbiniece.

## Skatīt arī
* Nīmane
* Naumane
Hidras efekts

[thumb|300px|Hidra — [grieķu mitoloģijas tēls, kura vārdā nosaukts Hidras efekts]]
**Hidras efekts** (arī **Hidras paradokss**) ir efekts, kad centieni samazināt kādas problēmas daudzumu panāk to, ka šis daudzums palielinās. Tas tiek salīdzināts ar grieķu leģendu par Lernas Hidru, kurai katras nocirstās galvas vietā izauga divas jaunas. Viens no Hidras efekta piemēriem ir zinātnieku pētījums, ka augstāka mirstība sugas ietvaros var palielināt kopējo dzīvnieku skaitu plēsēja-medījuma dzīves modelī. Šāds pieņēmums galvenokārt ir attiecināms uz kaitēkļu apkarošanu. Ir arī veikti pētījumi, kas liecina, ka nāves gadījumu skaita samazināšanas rezultātā var sarukt iedzīvotāju skaits.

Hidras paradokss arī tiek lietots, lai raksturotu neveiksmīgos centienus izmantot mērķtiecīgu nogalināšanu, apkarot narkotikas vai arī slēgt *[[torrent]]* saites. 2016. gadā bez iepriekšēja paziņojuma tika slēgta vietne *[[Torrentz]]*. Divu nedēļu laikā tika radītas 3 jaunas *torrent* saites, kas aizstāja *Torrentz*, pierādot Hidras efektu.

## Skatīt arī
* Streisandes efekts

## Atsauces
Kūzas Nikolajs

**Kūzas Nikolajs** (, ), īstajā vārdā **Nikolauss Krebss** (vācu: *Nicolaus Krebs*, dzimis 1401. gadā, miris ) bija Romas katoļu baznīcas kardināls, 15. gadsimta domātājs, filozofs, teologs, matemātiķis, jurists, astronoms.

Būdams viens no pirmajiem vācu zemju renesanses humānisma pārstāvjiem, Kūzas Nikolajs aktīvi iesaistījās baznīcas politikā. Piedalījās Bāzeles koncilā, 1450. gadā tika iecelts par Briksenes bīskapu, bet 1459. gadā kļuva par Pāvesta valsts ģenerālvikāru. Filozofijā turējās neoplatonisma pozīcijās un savas idejas smēlās gan no antīkās, gan viduslaiku filozofijas. Proponēdams idejas par pasaules dažādības harmoniju caur Dievu, nonāca pie tolaik neparastiem secinājumiem par reliģisko toleranci. Atzina zināšanu papildināšanu caur eksperimentiem.

## Ārējās saites

* Kūzas Nikolajs Deutsche Biographie
Club Nacional de Football

***Club Nacional de Football*** ir Urugvajas futbola klubs no Montevideo, kas izveidojās 1899. gadā, apvienojoties diviem Montevideo futbola klubiem — *Uruguay Athletic Club* un *Montevideo Football Club*.

*Nacional* ir visveiksmīgākā komanda Urugvajas futbola vēsturē un vēsturiski viena no visveiksmīgākajām un atzītākajām visā pasaulē. Kopumā klubs ir uzvarējis vairāk kā 120 oficiālās sacensībās, vairāk nekā jebkura cita komanda šajā valstī — 48 reizes ir bijis Urugvajas čempions kā arī uzvarējis 21 starptautiskās sacensībās.

Kluba debija pirmās divīzijas notika 1901. gadā. Kopš tā laika nekad nav izkritusi no Urugvajas augstākās līgas, un jau 1902. gadā pirmo reizi uzvarēja Urugvajas čempionātā.

Kluba galvenais stadions ir *Gran Parque Central*.

## Sasniegumi
* '''Urugvajas Pirmā divīzija'''
**(48): 1902, 1903, 1912, 1915, 1916, 1917, 1919, 1920, 1922, 1923, 1924, 1933, 1934, 1939, 1940, 1941, 1942, 1943, 1946, 1947, 1950, 1952, 1955, 1956, 1957, 1963, 1966, 1969, 1970, 1971, 1972, 1977, 1980, 1983, 1992, 1998, 2000, 2001. 2002, 2005, 2005/06, 2008/09, 2010/11, 2011/12, 2014/15, 2016, 2019, 2020.
* **[[Copa Libertadores]]**
** (3): 1971, 1980, 1988.
* **[[Starpkontinentālais kauss]]**
** (3): 1971, 1980, 1988.
* **Recopa Sudamericana**
** (1): 1989
* **Starpamerikānis kauss**
** (2): 1972, 1989.

## Ārējās saites

* Kluba oficiālā mājaslapa 
## Atsauces
Krauja (upe)

**Krauja** ir Lieknas labā krasta pieteka Talsu un Tukuma novados.

Iztek pie Rēzēm. Tek ziemeļu virzienā. Ietek Lieknā Gubedancī. Krauju šķērso valsts autoceļi V1435 (Līgas–Zentene–Rideļi) un V1364 (Balgale–Zentene), tās krastos neatrodas lielas apdzīvotās vietas.

## Atsauces
Rauls Hausmanis

**Rauls Hausmanis** (, dzimis , miris ) bija Vīnē dzimis austriešu dadaisma mākslinieks. Viens no Berlīnes dadaistu kustības izveidotājiem un līderiem laikā pēc Pirmā pasaules kara. Hausmaņa vaidotās kolāžas, asamblāžas un kritikas spēcīgi ietekmējušas Eiropas avangarda attīstību. Hannas Hehas un Kurta Švitersa tuvs draugs un domubiedrs. Iespējams, pazīstamākais Hausmaņa darbs ir ap 1920. gadu veidotā "Mehāniskā galva" (*Mechanischer Kopf (Der Geist Unserer Zeit)*).

## Ārējās saites
Suzana Maksimoviča

**Suzana Maksimoviča** (; dzimusi ) ir šahiste, Serbijas starptautiskā lielmeistare (1999).

## Biogrāfija
Pirmo lielāko panākumu guvusi 1980. gadā, kad izcīnījusi Eiropas junioru šaha vicečempiones nosaukumu U20 vecuma grupā. 1980. gados bijusi viena no Dienvidslāvijas vadošajām šahistēm. Divas reizes uzvarējusi Dienvidslāvijas sieviešu šaha čempionātos (1983, 1991 - kopā ar Mirjanu Mariču). 2002. gadā kļuvusi par Dienvidslāvijas sieviešu šaha čempionāta sudraba medaļnieci, bet 2006. gadā šo panākumu atkārtojusi Serbijas sieviešu šaha čempionātā. Četras reizes piedalījusies Pasaules šaha čempiones izcīņas cikla starpzonu turnīros (1982, 1987, 1991, 1995). Visveiksmīgāk nospēlējusi 1982. gada starpzonu turnīrā, kurā ierindojusies 9. vietā. 1990. gadā Pulā dalījusi 1.-4. vietu Pasaules šaha čempiones izcīņas cikla zonas turnīrā. 1996. gadā uzvarējusi Drēzdenes starptautiskajā sieviešu šaha turnīrā.

Pārstāvējusi Dienvidslāvijas un Serbijas komandas Pasaules šaha olimpiādēs, kurās piedalījusies 7 reizes (1982-1990, 1994, 2006). Komandu vērtējumā izcīnījusi bronzas (1988) medaļu, bet individuālajā vērtējumā izcīnījusi bronzas (1986) medaļu. 

Par panākumiem turnīros FIDE 1982. gadā Maksimovičai piešķīra starptautiskās meistares (WIM), bet 1999. gadā - starptautiskās lielmeistares (WGM) nosaukumu.

## Atsauces

## Ārējās saites
Estevans Čavess

**Hoans Estevans Čavess Ruvio** (; dzimis  Bogotā) ir Kolumbijas šosejas riteņbraucējs. 

Profesionāļa karjeru uzsāka līdz ar 2012. gada sezonu, parakstot līgumu ar **' komandu, pēc trīs sezonām amatiera statusā **' komandā. 2013. gada oktobrī pievienojās *[[UCI ProTeam]]* komandai **'. 

2016. gadā uzvarēja ''[[Giro di Lombardia]]'' sacensībās, kļūstot par pirmo Kolumbijas braucēju, kurš uzvarējis kādā no [[riteņbraukšanas klasikas|klasikas pieminekļu]] sacensībām.

Pēc astoņiem **' komandā pavadītiem gadiem 2021. gada augustā Čavess parakstīja līgumu ar **.

2025. gada novembrī noslēdza profesionāļa karjeru.

## Atsauces

## Ārējās saites
Vesna Mišanoviča

**Vesna Mišanoviča** (; dzimusi kā **Bašagiča** () ) ir Bosnijas un Hercegovinas starptautiskā lielmeistare šahā (1991).

## Biogrāfija
No 1980. gadu beigām bijusi viena no vadošajām Dienvidslāvijas, bet vēlāk arī Bosnijas un Hercegovinas šahistēm. 1988. gadā uzvarējusi Dienvidslāvijas sieviešu šaha čempionātā. Trīs reizes piedalījusies Pasaules šaha čempiones izcīņas cikla starpzonu turnīros, kuros lielāko panākumu izcīnījusi 1995. gadā Kišiņevā, kad dalījusi 7.-9. vietu.

Daudzu starptautisko sieviešu šaha turnīru laureāte, tajā skaitā dalījusi 1.-4. vietu Pulā (1990), kopā ar Marinu Makropulu dalījusi 1.-2. vietu Atēnās (1991), dalījusi 1.-2. vietu Novagoricā (1992) un bijusi 2. vietā Hrudimā aiz uzvarētājas Margaritas Voiskas (1994).

Pārstāvējusi Dienvidslāvijas un Bosnijas un Hercegovinas komandas lielākajos komandu šaha turnīros:
* Pasaules šaha olimpiādēs, kurās piedalījusies 6 reizes (1988-1994, 1998-2000). Komandu vērtējumā izcīnījusi bronzas (1988) medaļu, bet individuālajā vērtējumā izcīnījusi bronzas (1988) medaļu.
* Eiropas komandu šaha čempionātos piedalījusies 3 reizes (1992-1999). Individuālajā vērtējumā izcīnījusi 2 sudraba (abas - 1992) medaļas.

Par panākumiem turnīros FIDE 1988. gadā Mišanovičai piešķīra starptautiskās meistares (WIM), bet 1991. gadā - starptautiskās lielmeistares (WGM) nosaukumu.

## Atsauces

## Ārējās saites
Pena Džaocjiņa

**Pena Džaocjiņa** (, ; dzimusi  Guandžou) ir Ķīnas starptautiskā lielmeistare šahā (1992), kas kopš 1996. gada pārstāv Nīderlandi.

## Biogrāfija
Trīs reizes uzvarējusi Ķīnas sieviešu šaha čempionātos (1987, 1990, 1993). Vairākkārt piedalījusies Pasaules šaha čempiones izcīņas ciklos. 1991. gadā Suboticā (tagad Serbija) izcīnījusi 2. vietu starpzonu turnīrā un iekļuvusi pretendentu turnīrā. 1992. gadā Šanhajā piedalījusies pretendentu turnīrā, kurā ieņēmusi 7. vietu. 1993. gadā Džakartā starpzonu turnīrā bijusi 5. vietā un otro reizi iekļuvusi pretendentu turnīrā. 1994. gadā Tilburgā pretendentu turnīrā palikusi 6. vietā. 1995. gadā Kišiņevā starpzonu turnīrā ierindojusies 5. vietā un trešo reizi iekļuvusi pretendentu turnīrā. 1997. gadā Groningenā pretendentu turnīrā ieņēmusi 5. vietu, pēc papildu rādītājiem apsteidzot Alisu Mariču un Ketevanu Arahamiju. Četras reizes piedalījusies Pasaules sieviešu šaha čempionātos pēc izslēgšanas sistēmas (2000, 2001, 2004, 2006), kuros lielākos panākumus guvusi 2000. gadā un 2004. gadā, kad abas reizes iekļuvusi ceturtdaļfinālos, kuros zaudējusi attiecīgi Jekaterinai Kovaļevskai un Maijai Čiburdanidzei.

1996. gadā pārcēlusies uz dzīvi Nīderlandē. 1997. gadā pirmo reizi uzvarējusi Nīderlandes sieviešu šaha čempionātā. No 2000. līdz 2010. gadam vēl vienpadsmit reizes pēc kārtas uzvarējusi Nīderlandes sieviešu šaha čempionātos. 2004. gadā Drēzdenē kopā ar Aleksandru Kosteņuku dalījusi pirmo vietu Eiropas sieviešu šaha čempionātā, taču pēc papildu mača palikusi 2. vietā.

Pārstāvējusi Ķīnas un Nīderlandes komandas lielākajos komandu šaha turnīros:
* Pasaules šaha olimpiādēs piedalījusies 14 reizes (1988-1994, 1998-2016). Komandu vērtējumā izcīnījusi 3 bronzas (1990, 1992, 1994) medaļas. Individuālajā vērtējumā izcīnījusi zelta (1988) un bronzas (1998) medaļas;
* Eiropas komandu šaha čempionātā piedalījusies 8 reizes (2001—2015). Individuālajā vērtējumā izcīnījusi 2 zelta (abas — 2007) un bronzas (2001) medaļas;

Par panākumiem turnīros FIDE 1989. gadā Džaocjiņai piešķīra starptautiskās meistares (WIM) nosaukumu, 1992. gadā — starptautiskās lielmeistares (WGM) nosaukumu, 1995. gadā — starptautiskā meistara vīriešiem (IM) nosaukumu, bet 2004. gadā — starptautiskā lielmeistara vīriešiem (GM) nosaukumu.

## Atsauces

## Ārējās saites
Gordana Markoviča

**Gordana Markoviča** (; dzimusi kā **Jovanoviča** () , arī **Gordana Jovanoviča-Markoviča**) ir Serbijas starptautiskā meistare šahā (1979).

## Biogrāfija
No 1970. gadu beigām līdz 1990. gadu sākumam bijusi viena no Dienvidslāvijas vadošajām šahistēm. Divas reizes uzvarējusi Dienvidslāvijas sieviešu šaha čempionātos (1977, 1981). 1979. gadā Alikantē pirmo reizi piedalījusies Pasaules šaha čempiones izcīņas cikla starpzonu turnīrā, kurā kopā ar savu tautieti Oliveru Prokopoviču dalījusi 13.-14. vietu. Vēlākajos gados vēl divas reizes bijusi starpzonu turnīru dalībniece. 1987. gada starpzonu turnīrā ieņēmusi 13. vietu, bet 1991. gadā šajā turnīrā palikusi 22. vietā. Pārstāvējusi Dienvidslāvijas komandu Pasaules šaha olimpiādēs, kurās piedalījusies 6 reizes (1978-1980, 1984-1990), un komandu vērtējumā izcīnījusi bronzas (1988) medaļu. Par panākumiem turnīros FIDE 1979. gadā Markovičai piešķīra starptautiskās meistares (WIM) nosaukumu. Kopš 2000. gada šaha turnīros piedalās reti.

## Personīgā dzīve
Markovičas māsa Katarina Blagojeviča ir šaha lielmeistare.

## Atsauces

## Ārējās saites
Mežnieki

**Mežnieki** (augšzemnieku dialektā: **Mežinīki**) ir ciems Alūksnes novada Mālupes pagastā. Atrodas pagasta rietumu vidusdaļā 2 km no pagasta centra Mālupes, 18 km no novada centra Alūksnes un 220 km no Rīgas.

Apdzīvotā vieta atrodas pie autoceļu P41 un V454 krustojuma.

## Atsauces
2016. gada Giro di Lombardia

**2016. gada ''Giro di Lombardia*** bija viendienas [[Klasiskās šosejas riteņbraukšanas sacensības|klasiskās riteņbraukšanas sacensības]], kas 2016. gada 1. oktobrī notika [[Itālija]]s ziemeļdaļā, [[Lombardija]]s reģionā. Tā bija 110. reize, kad notika *Giro di Lombardia* sacensības, pēdējais no sezonas klasiku "pieminekļiem" un noslēdzošās sacensības [[2016. gada UCI WorldTour|2016. gada UCI *World Tour*]] kalendārā.

Sacensībās uzvarēja Kolumbijas sportists [[Estevans Čavess]], kas triju riteņbraucēju sprintā [[Bergamo]] pārspēja Itālijas pārstāvi [[Djego Rosa|Djego Rosu]] un savu tautieti [[Rigoverto Urans|Rigoverto Uranu]].

== Komandas ==

Automātiski bija ielūgtas 18 *UCI World Tour'' komandas, kam dalība bija obligāta. Papildus ielūgtas bija arī vairākas UCI Professional Continental komandas.

## Rezultāti

## Atsauces
Mscislava

**Mscislava** () jeb **Mstislavļa** () ir pilsēta Baltkrievijā, Mogiļevas apgabala austrumos, Mscislavas rajona centrs pie Vihras upes.

## Vēsture

Vieta bijusi apdzīvota jau Dņepras-Daugavas kultūras laikā. Smoļenskas kņazs Rostislavs Mstislavovičs 1135. gadā nodibināja pilsētu un nosauca to sava tēva Mstislava Lielā vārdā. Rakstos pilsēta zināma no 1156. gada. No 1180. gada - Mstislavļas kņazistes centrs. 1359. gadā kņazisti ieņēma Aļģirds un pievienoja Lietuvas lielkņazistei. No 14. gadsimta beigām pilsēta piederēja Mstislavsku dzimtai. Kad smoļenskieši centās atņemt Mstislavļas kņazisti Lietuvai, pie pilsētas 1384. gada 29. aprīlī notika Kauja pie Vihras upes, kur smoļenskieši cieta smagu sakāvi, bet pati Smoļenska nokļuva vasaļatkarībā no Lietuvas liekņazistes. 1514. gadā Mstislavļas kņazs Mihails pievienoja kņazisti Maskavas lielkņazistei, tomēr pēc krievu sakāves Oršas kaujā bija spiests bēgt uz Maskavu, bet Mstislavļas kņaziste tika iekļauta Lietuvas liekņazistē kā stārastijas (no 1564. līdz 1566. gadam - vojevodistes) centrs. 1634. gadā karalis Vladislavs IV piešķīra Mscislavai Magdeburgas tiesības. 1654. gadā, kad Smoļensku ieņēma cara Alekseja I karaspēks, Mscislavu ieņēma bajāra Alekseja Trubeckoja karaspēks, kas 22. jūlijā veica iedzīvotāju slaktiņu, nogalinot apmēram 15 000 iedzīvotāju. Pēc šī notikuma pilsēta vairs neatguvās un zaudēja savu ietekmi.

Pēc Polijas pirmās dalīšanas 1772. gadā pilsētu anektēja Krievijas Impērija. Mscislavu nopostīja 1812. gada kara laikā. 1924. gada 17. jūlijā to iekļāva Baltkrievijas PSR sastāvā. Otrā pasaules kara laikā no 1941. gada jūlija līdz 1943. gada 28. septembrim tā atradās vācu okupācijā. 1941. gada 15. oktobrī holokaustā nogalināja gandrīz visus (apmēram 1300) pilsētas ebrejus.

## Cilvēki
Mscislavā dzimis ebreju vēsturnieks Simons Dubnovs (1860-1941), kura vārdā nosaukta Šimona Dubnova Rīgas Ebreju vidusskola.

## Atsauces

## Ārējās saites

* Mscislava vietnē "Baltkrievijas globuss"
FunFaceTV

200px|thumb|right|''FunFaceTV'' logo
***FunFaceTV*** ir Norberta Zahareviča un Kaspara Ozoliņa 2011. gadā izveidots *[[YouTube]]* kanāls, viens no populārākajiem latviešu *YouTube* kanāliem. Kanālā pamatā tiek augšuplādēts komēdijas un video blogu saturs, kā arī reizēm īpašnieku veidoti komiski mūzikas (lielākoties repa) videoklipi.

Kanāls izveidots 2011. gada 28. aprīlī bez nolūka gūt popularitāti vai atpazīstamību Latvijas *YouTube* vidē. Strauju izaugsmi kanāls piedzīvoja 2015. gadā, un 2015. gada martā tas sasniedza 4000 abonentu slieksni, bet 2015. gada oktobra beigās kanālam jau bija vairāk nekā  tūkstoši abonentu, tam ierindojoties populārāko latviešu *YouTube* kanālu vidū.

2016. gada martā kanāls noslēdza sadarbības līgumu ar multivides platformu skaties.lv, veidojot iknedēļas datorspēļu apskatus ar nosaukumu *GameFace*. 2023. gada novembra sākumā, kanālam jau ir vairāk nekā  abonentu, un tā videoklipi pavisam ir skatīti gandrīz 36 miljonus reižu.

## Atsauces

## Ārējās saites
* FunFaceTV ''YouTube'' kanāls
* INTERVIJA: FunFaceTv puiši vairs nekad savā saturā nejauks iekšā politiku! skaties.lv. 2016. gada 31. marts. Skatīts: 2016. gada 29. oktobrī.
* #PilnigsVakars — FunFaceTV. Latvijas Radio 5. 2015. gada 10. aprīlis. Skatīts: 2016. gada 29. oktobrī.
Eduards Valciņš

**Eduards Valciņš** (dzimis , miris  bija latviešu šaha problēmists un šaha žurnālists.

## Sasniegumi šaha kompozīcijā
Pirmos sastādītos uzdevumus publicējis 1933. gadā. Kopš tā laika publicējis apmēram 400 uzdevumus, ieguvis 50 atzinības. 3 uzdevumi publicēti FIDE albumos.

Labākie rezultāti Latvijas čempionātos:
* 4. (1955) čempionāta uzvarētājs daudzvilču grupā;
* 5. (1957) sudraba medaļa daudzvilču grupā un bronzas medaļas trīsvilčos un etīdēs. 
* 7. (1960-1968) bronzas medaļa palīgmatu grupā;
* 12. (1981-1986) bronzas medaļa pašmatu grupā.

## Šaha žurnālistika
* No 1936. līdz 1940. gadam — žurnāla "Magazina" šaha nodaļas redaktors.
* No 1957. līdz 1971. gadam — žurnāla "Zvaigzne" šaha kompozīcijas nodaļas redaktors.

## Šaha uzdevumi

**Uzdevuma Nr. 1  risinājums:**
: **1.Rd5-d7 !** gājiena spaids
: **1. ... Za8xc7 2. Td7-e7+ Zc7-e6 3. Zf7-g5+ Ke4-e5 4. g7-g8Z h6xg5#** 
: **1. ... Za8-b6 2. Tc7-c4+ Zb6xc4 3. Dd1-e2+ Zc4-e3 4. Qe2-g2+ Ze3xg2#**

## Atsauces

## Ārējās saites
* E. Valciņa šaha kompozīcijas serverī PDB
Rolanda dziesma

**"Rolanda dziesma"** () ir franču viduslaiku eposs. Eposa pamatā ir 778. gada Ronsevalas kauja, kurā Kārļa Lielā karavadonis Rolands un viņa karaspēks cieta sagrāvi cīņā ar baskiem. Rolands tajā apdziedāts kā franču tautas varonis.

"Rolanda dziesma" ir vecākais lielais franču literatūras darbs. Ir saglabājušās vairākas eposa manuskripta versijas. Tiek uzskatīts, ka eposs sacerēts starp 1040. un 1115. gadu. Tā galīgā versija ir 4 000 rindas gara.

Eposs pirmoreiz latviski izdots 1935. gadā.

## Atsauces

## Ārējās saites
Miški (Mālupes pagasts)

**Miški** ir ciems Alūksnes novada Mālupes pagastā. Atrodas pagasta rietumu daļā 5 km no pagasta centra Mālupes, 22 km no novada centra Alūksnes un 223 km no Rīgas.

Apdzīvotā vieta atrodas pie autoceļa V454, Igrīves upes krastā.

## Atsauces
Lapseņzirneklis

**Lapseņzirneklis** (*Argiope bruennichi*) ir riteņzirnekļu dzimtas suga, kas izplatīta Ziemeļāfrikā, Centrāleiropā, Ziemeļeiropā (arī Latvijā), atsevišķās Āzijas vietās un Azoru salās. Sugas pārstāvjiem uz ķermeņa ir dzelteni-melni-baltu šķērssvītru zīmējums, kas atgādina lapsenes krāsojumu.

Lapseņzirnekļiem pastāv dzimumu dimorfisms — tēviņi (6.9-8.3 mm) ir 4—5 reizes mazāki par mātītēm (9.9-22 mm). Pie vienas mātītes var tikt atrasti vairāki tēviņi. Līdz ar to lapseņzirnekļu sugā pastāv kanibālisms — pārošanās beigās gandrīz vienmēr mātītes apēd tēviņus. 

## Atsauces

## Ārējās saites

* 
* Spiders of Europe. Argiope bruennichi (https://web.archive.org/web/20161116133539/http://www.araneae.unibe.ch/data/150, English)
Džona Lenona siena

thumb|250px|Lenona siena 1981. gada augustā
**Džona Lenona siena** (arī **Lenona siena**) ir siena Prāgā, Čehijā. Kopš 1980. gadiem siena tiek apzīmēta ar Džona Lenona iedvesmotiem grafiti zīmējumiem un uzrakstiem no *[[The Beatles]]* un Lenona dziesmu vārdiem. Sienas krāsojums nemitīgi mainās, sākotnējais Džona Lenona portrets jau ilgu laiku ir ticis pārkrāsots ar jauniem zīmējumiem. Siena atrodas Neatkarīgā Maltas Bruņinieku ordeņa īpašumā, kas ļauj grafiti entuziastiem turpināt uz sienas zīmēt. Pat tad, ja siena tika pārkrāsota, nākamajā dienā tā atkal tiek pārklāta ar dzeju un ziediem. Mūsdienās Džona Lenona siena kalpo kā mīlestības un miera simbols.

1988. gadā siena bija Gustava Husāka komunistiskā režīma nemieru objekts. Čehu jaunieši uz sienas rakstīja sūdzības un ziņojumus par valsts režīmu. Šī darbība raisīja negatīvu nostāju starp čehu studentiem un drošības policiju, tādēļ izcēlās nemieri uz tuvējā Kārļa tilta. Kustība, kurai šie studenti sekoja, tika nosaukta par "lenonismu". Čehoslovākijas varas iestādes izplatīja ziņas, ka šīs kustības sekotāji ir "psihiski nelīdzsvaroti sociopāti, alkoholiķi un rietumu kapitālisma aģenti."

Līdzīga siena ir radīta Honkongā, kur cilvēki pie sienas līmēja līmlapiņas, piedaloties 2014. gada Honkongas protestos.

2014. gada 17. novembrī, Samta revolūcijas 25 gadadienā, grupa mākslas studentu nokrāsoja sienu baltu, atstājot tikai vārdus "wall is over". Maltas ordenis sākotnēji iesniedza sūdzību par vandalismu, bet vēlāk pēc kontakta ar sienas pārkrāsotājiem to atsauca. Vārdi "wall is over" vēlāk tika pārkrāsoti par "war is over".

## Panorāma
thumb|1200px|center|Džona Lenona sienas panorāma

## Skatīt arī
* Imagine Peace Tower

## Atsauces

## Ārējās saites
* 
* Lenona sienas digitālā tūre
* Google Maps atrašanās vieta
* Raksts par Lenona sienu
* Lenona sienas grāmata
Mūžezers

**Mūžezers** ir ezers Tukuma novada Zentenes pagasta dienvidrietumos, starp Zenteni un Lamiņiem, Mūžezera purvā. 

## Atsauces
Rindzeles ezers

**Rindzeles ezers** (arī **Rindzelīte**) ir noteces ezers Tukuma novada Zentenes pagasta Rindzelē. Ezera ziemeļu krastā – valsts autoceļš V1435 (Līgas–Zentene–Rideļi).

## Atsauces
Silu ezers (Zentenes pagasts)

**Silu ezers** (arī **Silu dīķis**) ir ūdenstilpe Tukuma novada Zentenes pagasta centrālajā daļā, netālu no valsts autoceļa V1435 (Līgas–Zentene–Rideļi).

## Atsauces
Up All Night

**Up All Night** ir grupas *[[One Direction]]* debijas albums, ko ierakstu kompānija Syco  izdeva 2011. gada novembrī Apvienotajā Karalistē un Īrijā, un 2012. gadā visā pasaulē. Četrus mēnešus pēc finišēšanas trešajā vietā Lielbritānijas šovā "X Faktors", 2010. gada decembrī, One Direction sāka ierakstīt albumu Zviedrijā, Apvienotajā Karalistē un ASV, strādājot ar dažādiem rakstniekiem un producentiem. Tas pārsvarā ir popmūzikas albums, kas orientējās uz pop rock, dance-pop, teen pop and power pop stiliem. Albuma lirisko saturu veido tēmas par jaunību, attiecībām, sirdssāpēm un iedrošināšanu. Grupa uzstājās ar albuma dziesmām dažādās balvu pasniegšanas ceremonijās, televīzijas šovos un savā albumam veltītajā pasaules kocerttūrē.

Albums kopumā saņēma labvēlīgas atsauksmes no mūzikas kritiķiem, no kuriem daudzi atzinīgi novērtēja albumā apvienotos mūzikas stilus. Starptautiska veiksme, albums ierindojās sešpadsmit valstu topu pirmajās vietās un līdz 2012. gada decembrim tika pārdoti 4,5 miljoni eksemplāru visā pasaulē. Galu galā tas kļuva par Apvienotās Karalistes visstraujāk pirkto debijas albumu 2011. gadā.
2012. gadā tas debitēja pirmajā vietā ASV Billboard 200 topā, pārdodot 176,000 kopijas pirmajā nedēļā. Up All Night bija trešais vislabāk pārdotais albums pasaulē 2012. gadā.

250px|thumb| One Direction uzstājoties Up All Night tūrē Sidnejā 2012. gadā
## Dziesmu saraksts
# *[[What Makes You Beautiful]]* - 3:20
# *[[Gotta Be You]]* - 4:04
# *[[One Thing]]* - 3:17
# *[[More Than This]]* - 3:49
# *Up All Night* - 3:14
# *I wish* - 3:36
# *Tell Me a Lie* - 3:18
# *Taken* - 3:57
# *I Want* - 2:53
# *Everything About You* - 3:37
# *Same Mistake* - 3:38 
# *Save You Tonight* - 3:25
# *Stole My Heart* - 3:25

## Atsauces

## Ārējās saites
Liekna

**Liekna** (arī **Liekne**, **Liekņa**) ir Jurģupes kreisā satekupe Talsu un Tukuma novados.

Izteka - Balgales pagasta dienvidrietumos. Tek ziemeļaustrumu virzienā. Pie Dumpietes satekot ar Melčupi, izveido Jurģupi. Lielākās pietekas - Krauja, Vecmuižas strauts. Lieknu šķērso valsts autoceļi V1364 (Balgale–Zentene) un V1436 (Brīvnieki–Dzirciems–Jēči), tās krastos neatrodas lielas apdzīvotās vietas.

## Atsauces
Melčupe

**Melčupe** (arī **Akmeņupīte**, **Jerķene**, **Jērķene**) ir Jurģupes labā satekupe Tukuma novadā.

Izteka uz dienvidiem no Zentenes. Tek ziemeļu virzienā. Pie Dumpietes satekot ar Liekni, izveido Jurģupi. Melčupi šķērso valsts autoceļi V1435 (Līgas–Zentene–Rideļi) un V1436 (Brīvnieki–Dzirciems–Jēči), tās krastos neatrodas lielas apdzīvotās vietas.

## Atsauces
Sofikalns

**Sofikalns** (augšzemnieku dialektā: **Sopikols**), arī **Igrīve**, ir ciems Alūksnes novada Mālupes pagastā. Atrodas pagasta vidusdaļā 6 km no pagasta centra Mālupes, 23 km no novada centra Alūksnes un 224 km no Rīgas.

Apdzīvotā vieta atrodas pie autoceļa P41 (Alūksne—Liepna), Igrīves un Mellupes krastā. Sofikalnā atrodas vietējas nozīmes arhitektūras piemineklis — Sofijkalna pusmuižas klēts.

Sofikalnā iekļāvusies arī uz rietumiem esošā iepriekš atsevišķā apdzīvotā vieta Stradiņš un uz austrumiem esošie Žērveļi.

## Iedzīvotāji

### Iedzīvotāju skaita izmaiņas
Esošajās robežās, pēc CSP datiem.

## Atsauces
Mellupīte (Dursupes pieteka)

**Mellupīte** ir Dursupes labā krasta pieteka Tukuma novadā.

Izteka uz rietumiem no Jaunpļavām. Tek ziemeļu-ziemeļrietumu virzienā. Ietek Dursupē netālu no Dursupes ietekas Engures ezerā. Mellupīti nešķērso valsts autoceļi, tās krastos neatrodas lielas apdzīvotās vietas.

## Atsauces
Henrijs Vodsvorts Longfelovs

**Henrijs Vodsvorts Longfellovs** (; dzimis , miris ) bija amerikāņu dzejnieks, rakstnieks un tulkotājs. Populārākais amerikāņu dzejnieks 19. gadsimtā.

Dzimis Portlendā, Meinas štatā. Kādu laiku pavadījis Eiropā, vēlāk kļuva par skolotāju Hārvarda koledžā. 1854. gadā pameta pedagoģisko darbu un nodevās rakstniecībai. Atlikušo mūžu dzīvoja Keimbridžā, bijušajos Džordža Vašingtona apartamentos. Savās poēmās un dzejoļos bieži aprakstīja leģendas un mitoloģiskus stāstus. Iegūdams slavu savas dzīves laikā, vēlāk kritizēts par Eiropas stila aklu kopēšanu un izdabāšanu publikas gaumei. Tulkojis angliski Dantes "Dievišķo komēdiju". 

## Ārējās saites
* 
*
Lote Lēnja

**Lote Lēnja** (, īstajā vārdā **Karolīne Blāmauere** (), dzimusi , mirusi ) bija Vīnē dzimusi vācu/amerikāņu dziedātāja un aktrise.

Kļuva pazīstama kā Dženijas lomas atveidotāja Bertolda Brehta lugā "Trīsgrašu opera", mūziku kurai radījis Lotes Lēnjas pirmais vīrs Kurts Veils. Darbojās arī citos Brehta — Veila iestudējumos. Pēc nacistu nākšanas pie varas emigrēja uz ASV, kur nodzīvoja līdz mūža beigām. Darbojās arī kā kinoaktrise, piemēram Bonda sērijas filmā "No Krievijas ar mīlestību" (*From Russia with Love*).

## Ārējās saites
Horhe Gomess Bailjo

**Horhe Gomess Bailjo** (; dzimis ) ir Argentīnas starptautiskais meistars šahā (1986).

## Biogrāfija
20. gadsimta 80. gados bijis viens no Argentīnas vadošajiem šahistiem. Daudzkārtējais Argentīnas šaha čempionāta laureāts:
* 1982. gadā dalījis 1.—4. vietu, taču pēc papildu turnīra palicis 3. vietā;
* 1983. gadā dalījis 1.—2. vietu un uzvarējis papildu mačā par čempiona nosaukumu;
* 1985. gadā dalījis 3.—4. vietu;
* 1988. gadā izcīnījis 2. vietu.

Pārstāvējis Argentīnas komandu lielākajos komandu šaha turnīros:
* Pasaules šaha olimpiādē piedalījies 4 reizes (1982-1984, 1988-1990). Individuālajā vērtējumā izcīnījis zelta (1988) medaļu;
* Pasaules komandu šaha čempionātā piedalījies 1985. gadā;
* Panamerikas komandu šaha čempionātā piedalījies 1987. gadā. Komandu vērtējumā izcīnījis sudraba medaļu, bet individuālajā vērtējumā bronzas medaļu;
* Dienvidamerikas komandu šaha čempionātā piedalījies 1989. gadā. Gan komandu, gan individuālajā vērtējumā izcīnījis zelta medaļas.

Par panākumiem turnīros FIDE 1986. gadā Bailjo piešķīrusi starptautiskā meistara (IM) nosaukumu.

## Atsauces

## Ārējās saites
Slavharadas rajons

**Slavharadas rajons** (, ) ir Baltkrievijas administratīvais rajons Mogiļevas apgabala dienvidos. Tas robežojas ar Mogiļevas apgabala Bihavas rajonu rietumos, Čavusu rajonu ziemeļos, Čerikavas rajonu ziemeļaustrumos un Krasnapoļļes rajonu austrumos, kā arī Gomeļas apgabala Karmas rajonu dienvidos un Rahačovas rajonu dienvidrietumos.
Tīrs mats

**Tīrs mats** () — mata paveids, kurā katrs lauciņš apkārt apdraudētajam karalim (mata zona) ir viņam nepieejams tikai viena iemesla dēļ, to apdraud pretējās puses viena figūra (vai bandinieks), vai to aizņem (bloķē) apdraudētā karaļa krāsas figūra (vai bandinieks). Mata tīrība netiek izjaukta, ja figūra (vai bandinieks), kas atrodas blakus savam karalim, atrodas saistībā un šī saistība ir būtiska mata radīšanai.

## Piemērs
Tīra mata stāvoklis radās 1852. gadā spēlētajā partijā Andersens — Difrens, kas šaha vēsturē pazīstama ar nosaukumu "mūžzaļā partija". Šīs partijas fināla pozīcija redzama diagrammā. 

## Skatīt arī
* Ekonomisks mats
* Pareizs mats
* Ideāls mats

## Atsauces

## Ārējās saites
Ennio Arlandi

**Ennio Arlandi** (; dzimis  Alesandrijā) ir Itālijas starptautiskais meistars šahā (1987).

## Biogrāfija
No 1980. līdz 1985. gadam pārstāvējis Itāliju vairākos Eiropas un Pasaules junioru šaha čempionātos. Lielāko panākumu guvis 1981. gadā, kad Pasaules junioru šaha čempionāta U16 vecuma grupā izcīnījis sudraba medaļu. Daudzkārtējais Itālijas šaha čempionātu dalībnieks, kuros izcīnījis uzvaru 2000. gadā un bijis otrais 2005. gadā pēc zaudējuma papildu mačā par čempiona nosaukumu.

Daudzu starptautisko šaha turnīru laureāts, tajā skaitā dalījis 1.-2. vietu Nuoro (1984), dalījis 2.-3. vietu Redžo Emīlijā (1991), izcīnījis 3. vietu Redžo Emīlijā (1992), dalījis 2.-4. vietu Asti (1995), divas reizes dalījis 1.-3. vietu Itālijas pilsētā Impēriā (1995, 2005).

Pārstāvējis Itālijas komandu lielākajos komandu šaha turnīros:
* Pasaules šaha olimpiādē piedalījies 11 reizes (1982, 1988-2006). Individuālajā vērtējumā izcīnījis 2 zelta (1988, 1994) medaļas;
* Eiropas komandu šaha čempionātos piedalījies 6 reizes (1989-2003).

Par panākumiem turnīros FIDE 1987. gadā Arlandi piešķīrusi starptautiskā meistara (IM) nosaukumu.

## Atsauces

## Ārējās saites
Šveices Superlīga

**Šveices Superlīga** (zināma arī kā ***Credit Suisse Super League***) ir augstākā futbola līga Šveicē. 2023. gadā pēc UEFA ranga Superlīga bija 12. spēcīgākā līga Eiropā.

## Klubi 2024.—2025. gada sezonā

## Atsauces

## Ārējās saites

*
Viljams Votsons

**Viljams Votsons** (; dzimis  Bagdādē) ir Lielbritānijas starptautiskais lielmeistars šahā (1990).

## Biogrāfija
1992. gadā uzvarējis Lielbritānijas ātrā šaha čempionātā, bet 1994. gadā Noridžā uzvarējis Lielbritānijas šaha čempionātā. Daudzu starptautisko šaha turnīru laureāts, tajā skaitā dalījis 2.-3. vietu Braitonā (1983), dalījis 1.-3. vietu Borā (tagad Serbija, 1986), dalījis 1.-2. vietu Kečkemētā (Ungārija, 1988), dalījis 1.-2. vietu Londonā (1991), uzvarējis Prāgā (1992).

Pārstāvējis Anglijas komandu lielākajos komandu šaha turnīros:
* Pasaules šaha olimpiādē piedalījies 1988. gadā un komandu vērtējumā izcīnījis sudraba medaļu;
* Eiropas komandu šaha čempionātā piedalījies 1989. gadā.

Par panākumiem turnīros FIDE 1982. gadā Votsonam piešķīrusi starptautiskā meistara (IM), bet 1990. gadā - starptautiskā lielmeistara (GM) nosaukumu.

Sākot no 2000. gadu sākumu šaha turnīros piedalās ļoti reti. Strādā par nodokļu advokātu un ir Londonas juridiskās firmas *Slaughter and May* partneris.

## Atsauces

## Ārējās saites
2016.—2017. gada NBA sezona

**2016.—2017. gada [[Nacionālā basketbola asociācija|Nacionālās basketbola asociācijas]] sezona** ir 71. NBA sezona.

2016. gada NBA drafts notika  *Barclays Center* Bruklinā, Ņujorkā. Ar pirmo numuru Filadelfijas "76ers" izraudzījās Benu Simonsu. 66. NBA Visu zvaigžņu spēle notika *[[Smoothie King Center]]* arēnā Ņūorleānā, Luiziānā, .

Šajā sezonā notika latviešu basketbolista Dāvja Bertāna debija NBA Sanantonio "Spurs" komandas sastāvā. Savukārt Ņujorkas "Knicks" sastāvā otro sezonu aizvadīja Kristaps Porziņģis.

## Regulārā sezona

## Ārējās saites
* Oficiālā NBA mājaslapa
Smilšu strauts

**Smilšu strauts** ir Dursupes labā krasta pieteka Tukuma novadā.

Izteka uz ziemeļiem no Dumpietes. Tek ziemeļu virzienā. Ietek Dursupē uz robežas ar Talsu novadu. Smilšu strautu nešķērso valsts autoceļi, tā krastos neatrodas lielas apdzīvotās vietas.

## Atsauces
Rūdijs Dauvens

**Rūdijs Dauvens** (; dzimis  Hērlenā) ir Nīderlandes starptautiskais meistars šahā (1986).

## Biogrāfija
1979. gadā uzvarējis Nīderlandes junioru šaha čempionātā U20 vecuma grupā. Tajā pašā gadā ieņēmis 4. vietu Pasaules junioru šaha čempionātā Norvēģijā. Divas reizes pārstāvējis Nīderlandi Eiropas junioru šaha čempionātos U20 vecuma grupā (1980, 1981).
1988. gadā Hilversumā uzvarējis Nīderlandes šaha čempionātā. 1989. gadā Lugāno dalījis 3. vietu starptautiskajā šaha turnīrā *Lugano Open*. Pārstāvējis Nīderlandes komandu Pasaules šaha olimpiādē, kurā piedalījies 1988. gadā un komandu vērtējumā izcīnījis bronzas medaļu. Par panākumiem turnīros FIDE 1986. gadā Dauvenam piešķīrusi starptautiskā meistara (IM) nosaukumu.

Kopš 1990. gadu sākuma nav vairs atkārtojis savus labākos sasniegumus šaha turnīros, kuros, gadiem ejot, piedalījies aizvien retāk.

## Atsauces

## Ārējās saites
Tarvas

**Tarvas**, izloksnē **Torvas**, ir ciems Alūksnes novada Mālupes pagastā. Atrodas pagasta ziemeļrietumu daļā 4 km no pagasta centra Mālupes, 19 km no novada centra Alūksnes un 221 km no Rīgas.

Apdzīvotā vieta atrodas pie autoceļa V399, Pededzes upes krastā.

## Atsauces
Aleksandrs Poups

**Aleksandrs Poups** (; dzimis , miris ) bija 18. gadsimta angļu dzejnieks un tulkotājs. Pazīstams ar savu satīrisko dzeju, kā arī Homēra tulkojumiem angliski. Viens no visvairāk citētajiem autoriem angļu literatūrā.

## Ārējās saites
Ervīns Piskators

**Ervīns Frīdrihs Maksimiliāns Piskators** (; dzimis , miris ) bija vācu teātra režisors un producents. Kopā ar Bertoltu Brehtu bija t.s. episkā teātra radītājs.

Izvirzījies kā teātra režisors Veimāras Republikas laikā. Pēc nacistu nākšanas pie varas emigrēja, iesākumā uz PSRS, kur radīja kinofilmu "Zvejnieku sacelšanās" (*Восстание рыбаков*), bet vēlāk - uz ASV. Ņujorkā nodibināja "Dramatisko studiju" (*Dramatic Workshop*), kur viņa audzēkņu vidū bija Harijs Belafonte, Marlons Brando, Tonijs Kērtiss, Tenesijs Viljamss un citi. Makartisma laikā apsūdzēts komunistiskā darbībā, 1951. gadā atgriezās VFR, kur turpināja iestudēt teātra izrādes.

## Ārējās saites

* erwin-piscator.de
Ekonomisks mats

**Ekonomisks mats** () — ir mats, kura veidošanā iesaistītas uzbrūkošās puses visas figūras, izņēmums var būt karalis un bandinieki to mazkustības dēļ.

Šo terminu ieviesuši šaha problēmisti un tas saistīts ar ekonomijas principa izveidošanos, kas nosaka ka šaha uzdevumā nedrīkst būt nevienas risinājumam nevajadzīgas figūras.

Šaha turnīru praksē ekonomisks mats sastopams reti un, kā likums, galotnē, kad abām pusēm palicis minimāls figūru skaits.

## Piemērs
Dotajā piemērā redzams ekonomisks mats melno karalim. Tā veidošanā piedalās četras balto figūras (divi torņi, laidnis un zirdziņš) un divi bandinieki. Bet šis mats nav tīrs, jo katru laiciņiem e6, f4 un f6 apdraud vienlaicīgi divas balto figūras.
 
## Skatīt arī
* Tīrs mats
* Pareizs mats
* Ideāls mats

## Atsauces

## Ārējās saites
Žērveļi

**Žērveļi** (augšzemnieku dialektā: **Žierveļi**), arī **Žerveļi**, ir ciems Alūksnes novada Mālupes pagastā. Atrodas pagasta centrālajā daļā.

Apdzīvotā vieta atrodas pie autoceļa P41 (Alūksne—Liepna), Igrīves krastā.

## Atsauces
Marinuss Keifs

**Marinuss Keifs** (; dzimis ) ir Nīderlandes starptautiskais meistars šahā (1983).

## Biogrāfija
1988. gadā Hilversumā izcīnījis bronzu Nīderlandes šaha čempionātā, bet 1989. gadā turpat kļuvis par šī čempionāta uzvarētāju. Daudzu starptautisko šaha turnīru laureāts, tajā skaitā Veikanzē *B* turnīrā bijis 2. vietā (1983) un divas reizes dalījis 3. vietu (1986, 1989), uzvarējis Gērnsijā (1988), divas reizes dalījis 2. vietu Groningenā (1988, 1990), dalījis 1. vietu Sanvangentē (Zēlande, 1992), Sidžesā (Barselonas province) dalījis 2. vietu (1992) un divas reizes dalījis 1. vietu (1993, 1994).

Pārstāvējis Nīderlandes komandu lielākajos komandu šaha turnīros:
* Pasaules šaha olimpiādē piedalījies 1988. gadā un komandu vērtējumā izcīnījis bronzas medaļu;
* Eiropas komandu šaha čempionātā piedalījies 1992. gadā;
* Pasaules komandu šaha čempionātā piedalījies 1989. gadā.

Par panākumiem turnīros FIDE 1983. gadā Keifam piešķīrusi starptautiskā meistara (IM) nosaukumu.

## Atsauces

## Ārējās saites
Pauls van der Sterrens

**Pauls van der Sterrens** (; dzimis  Venlo) ir Nīderlandes starptautiskais lielmeistars šahā (1989).

## Biogrāfija
Starptautiskajos šaha turnīros debitējis 1974. gadā, kad Groningenā pārstāvējis Nīderlandi Eiropas junioru šaha čempionātā. Vēlākajos gados kļuvis par daudzu starptautisko šaha turnīru laureātu, tajā skaitā Veikanzē *B* turnīrā bijis 2. vietā (1979), dalījis 1.-2. vietu Londonā (1980), uzvarējis Ostendē (Beļģija) un dalījis 1.-2. vietu ar Jerunu Piketu Minhenē (abi 1989), bijis 2. vietā Altenšteigā (Vācija, 1991), dalījis 1.-2. vietu Netetālē (Vācija, 1992) un uzvarējis Antverpenē, apsteidzot Viktoru Korčnoju (1993). Divas reizes uzvarējis Nīderlandes šaha čempionātos (1985, 1993).

Piedalījies Pasaules šaha čempiona nosaukuma izcīņas ciklos. 1993. gadā Briselē kopā ar Lūku van Veli uzvarējis zonas turnīrā, bet starpzonu turnīrā Bīlē izcīnījis 2. vietu aiz Borisa Gelfanda, iekļūstot pretendentu mačos. 1994. gadā Veikanzē pretendentu 1. kārtās mačā piekāpies Gata Kamskim ar 2½:4½. 1997. gadā Groningenā piedalījies Pasaules šaha čempiona nosaukuma izcīņas turnīrā pēc izslēgšanas sistēmas, kurā 1. kārtā piekāpies Mihailam Krasenkovam.

Pārstāvējis Nīderlandes komandu lielākajos komandu šaha turnīros:
* Pasaules šaha olimpiādē piedalījies 8 reizes (1982-1984, 1988-1996, 2000). Komandu vērtējumā izcīnījis bronzas (1988) medaļu;
* Eiropas komandu šaha čempionātā piedalījies 1983. gadā;
* Pasaules komandu šaha čempionātā piedalījies 1989. gadā.

Par panākumiem turnīros FIDE 1979. gadā van der Sterrenam piešķīrusi starptautiskā meistara (IM), bet 1989. gadā - starptautiskā lielmeistara (GM) nosaukumu.

## Atsauces

## Ārējās saites
Džons van der Vīls

**Džons van der Vīls** (; dzimis  Leidenē) ir Nīderlandes starptautiskais lielmeistars šahā (1982).

## Biogrāfija
Divas reizes pēc kārtas uzvarējis Eiropas junioru šaha čempionātos Groningenā (1978, 1979). No 1979. līdz 2004. gadam 26 reizes piedalījies Nīderlandes šaha čempionātu finālos un divas reizes kļuvis par Nīderlandes šaha čempionāta uzvarētāju (1984, 1986). Daudzu starptautisko šaha turnīru uzvarētājs, tajā skaitā Veikanzē (*B* turnīrs, 1981), Novi Sadā (1982), Orhūsā (1983), Ostendē (1983), Amsterdamā (1987), Bādenbādene (*B* turnīrs, 1992).

Divas reizes piedalījies Pasaules šaha čempiona nosaukuma izcīņas ciklu starpzonu turnīros. 1982. gadā Maskavā ieņēmis 11. vietu. 1985. gadā Bīlē bijis tuvu iekļūšanai pretendentu skaitā, jo dalījis 4.-6. vietu ar Naidželu Šortu un Euhenio Torri. Papildu turnīrā par vienīgo ceļazīmi uz pretendentu mačiem dalījis 1.-2. vietu ar Naidželu Šortu, taču sliktāka pamatturnīra papildu koeficienta dēļ ieņēmis 2. vietu.

Pārstāvējis Nīderlandes komandu lielākajos komandu šaha turnīros:
* Pasaules šaha olimpiādēs piedalījies 9 reizes (1980-1984, 1988-1998). Komandu vērtējumā izcīnījis bronzas (1988) medaļu;
* Eiropas komandu šaha čempionātos piedalījies 5 reizes (1983, 1992-1999, 2003). Inviduālajā vērtējumā izcīnījis sudraba (1992) un bronzas (1983) medaļas;
* Pasaules komandu šaha čempionātā piedalījies 1989. gadā.

1998. gadā uzvarējis Eiropas šaha kluba kausa izcīņā Bredas kluba *Panfox Breda* sastāvā.

Par panākumiem turnīros FIDE 1979. gadā van der Vīlam piešķīrusi starptautiskā meistara (IM), bet 1982. gadā - starptautiskā lielmeistara (GM) nosaukumu.

## Atsauces

## Ārējās saites
Blekteskalns

**Blekteskalns** (augšzemnieku dialektā: **Blekteskols**) ir ciems Alūksnes novada Mārkalnes pagastā. Atrodas pagasta vidusdaļā 3 km no pagasta centra Mārkalnes, 18 km no novada centra Alūksnes un 220 km no Rīgas.

Apdzīvotā vieta atrodas pie autoceļa V391.

## Atsauces
Apguldes iela

**Apguldes iela** ir iela Rīgā, Zemgales priekšpilsētā, Bieriņos. Iela sākas krustojumā ar Robežu ielu, iziet zem Kārļa Ulmaņa gatves pārvada pār Rīgas—Jelgavas dzelzceļa līniju un beidzas krustojumā ar Bramberģes ielu, šķērsojot Mārupītes pieteku Bieriņgrāvi. Kopējais ielas garums ir 950 metri, tā klāta ar asfalta segumu. Ielā ir tikai savrupmāju apbūve.

Iela nosaukta Apguldes — ciema Naudītes pagastā — vārdā.

## Ielu savienojumi
Apguldes iela ir savienota ar šādām ielām:
* Robežu iela (T veida krustojums)
* Engures iela
* Ģimnastikas iela
* Vecmoku iela
* Codes iela
* Bramberģes iela (T veida krustojums)

## Skatīt arī
* Bieriņi

## Atsauces
Pareizs mats

**Pareizs mats** () — ir mats, kurš vienlaicīgi ir ekonomisks un tīrs.
* Ekonomisks mats ir mats, kura veidošanā iesaistītas uzbrūkošās puses visas figūras, izņēmums var būt karalis un bandinieki to mazkustības dēļ.
* Tīrs mats ir mats, kurā katrs lauciņš apkārt apdraudētajam karalim ir viņam nepieejams tikai viena iemesla dēļ, to apdraud pretējās puses viena figūra (vai bandinieks), vai to aizņem (bloķē) apdraudētā karaļa krāsas figūra (vai bandinieks). Mata tīrība netiek izjaukta, ja figūra (vai bandinieks), kas atrodas blakus savam karalim, atrodas saistībā un šī saistība ir būtiska mata radīšanai.

Šaha turnīru praksē pareizs mats sastopams reti un, kā likums, galotnē, kad abām pusēm palicis minimāls figūru skaits.

## Piemēri

## Pareizs mats šaha kompozīcijā
Pareizs mats ir sastopams jau viduslaiku mansubās (8.—9. gs.), F. Stammas, Erkolē del Rio (18. gs.) šaha grāmatās un citu agrīno šaha problēmistu darbos. Bet pirmais tā skaistumu novērtējis vācu problēmists Juliuss Mendheims. Viņa 1814. gadā Berlīnē izdotajā uzdevumu krājumā "Taschenbuch für Schachfreunde" no 51 publicētā uzdevuma 14 beidzas ar pareizu matu. Pēc Leonīda Kubbela domām tā nevar būt vienkārši sakritība, bet pareizu matu viņš veidojis apzināti. Sākumā Mandheima atklājums palika nepamanīts, un tikai pēc tam, kad 1842. gadā d'Orville izdeva 250 savu uzdevumu krājumu šaha problēmisti pievērsa uzmanību pareizam matam un drīzumā pareizs mats kļuva par vienas problēmistu skolas "karogu". Čehu skola, sākot no 19. gadsimta vidus, skaistu matu pozīciju sakopojumu šaha uzdevumā izvirzīja par galveno tā kvalitātes nosacījumu. Lielu, bet ne dominējošo nozīmi tam atvēlēja arī vecvācu un Vīnes skolas.

## Skatīt arī
* Tīrs mats
* Ekonomisks mats
* Ideāls mats

## Atsauces

## Ārējās saites
* 
* Uzdevumi, kuros ir varianti ar pareizu matu to noslēgumā, datu bāzē *YACPDB*.
Alojas iela

**Alojas iela** var būt:
* iela Jūrmalā;
* iela Rīgā;
* iela Limbažos;
* iela Olaines pagasta Medemciemā;
* iela Skultes pagasta Vārzās.

## Skatīt arī
* Aloja
Alūksnes iela

**Alūksnes iela** var būt:
* iela Daugavpilī;
* iela Jūrmalā;
* iela Rēzeknē;
* iela Rīgā;
* iela Salaspilī;
* iela Siguldā.

## Skatīt arī
* Mazā Alūksnes iela
* Alūksne
Dauguļu iela

**Dauguļu iela** var būt:
* Dauguļu iela — iela Rīgā;
* Dauguļu iela — iela Ulbrokā;
* Dauguļu iela — iela Valmierā.
Ēnas iela

**Ēnas iela** var būt:

* Ēnas iela — iela Rīgā;
* Ēnas iela — iela Garkalnes pagasta Upesciemā.

## Skatīt arī
* Ēnu iela — iela Daugavpilī.
Daibes iela

**Daibes iela** var būt:
* Daibes iela — iela Mārupē;
* Daibes iela — iela Rīgā.

## Skatīt arī
* Dalbes iela
Ormaņkalns

**Ormaņkalns** ir 167 m augsts paugurs, relatīvais augstums — 86,5 metri. Tā ir augstākā vieta Sēlijas paugurvalnī.
Kalna virspuse un stāvās nogāzes ir pārsvarā klajas, tāpēc no tā paveras plašas ainavas uz Saukas dabas parku un Saukas ezeru. Tagadējais kalna nosaukums cēlies no "Ormaņu" mājām, kas atrodas pie netālā Līgo kalniņa.

Ormaņkalnā atrodas atpūtas vieta, bet netālajā Borīšu kalnā skatu tornis, kas parasti tiek saukts par Ormaņkalna skatu torni. Vēsturiski Ormaņkalnā (*Urmen*) atradās viens no Strūves ģeodēziskā loka punktiem.

## Teikas
Pēc rakstnieka Jāņa Veseļa teikām Ormaņkalnā bijušas svētbirzis, par kurām rūpējies Saukas pilskalnā dzīvojušais virsaitis.
Agrāk Ormaņkalnā saucēji esot pulcinājuši ļaudis no tuvākas un tālākas apkārtnes uz sapulcēm un svētkiem, no kā esot radies Saukas nosaukums.

## Apkārtnes kultūrvēsturiskie objekti
* Kalndruvu svētakmens (623 m attālumā)
* Velna pēdas akmens (637 m)
* Saukas pilskalns (1,7 km) 
* dižkoks: Sīpolu jeb Napoleona priede (2,1 km) 
* senkapi: Sīpolu viduslaiku kapsēta (2,3 km) 
* senkapi: Mēra kapukalniņš (2,5 km) 
* Saukas luterāņu baznīca (2,6 km) 
* Rites Kņāvukalns (3,4 km) 
* Karātavu kalns (4,6 km)
* Dukurānu senkapi (4,6 km)
* Sīļu senkapi (4,7 km)
* Bēteļu dižosis (4,8 km)

## Galerija

Attēls:Ormankalna skatu tornis 2017.JPG|Jaunais Ormaņkalna skatu tornis (2017)
Attēls:ormankalna tornis.JPG|Vecais Ormaņkalna skatu tornis (2015)


## Atsauces

## Ārējās saites
* Saukas pilskalns
Tears

***Tears*** ir Lielbritānijas grupas *[[Clean Bandit]]* dziesma, piedziedot angļu dziedātājai Luizai Džonsonei. Tā tika izdota kā singls 2016. gada 27. maijā. Dziesmas temps ir 130 bpm un tā ir veidota fa minorā, lai gan tajā arī tiek izmantots do mažora un si bemola mažora akordi, kas nav raksturīgi šai tonalitātei. Pēc pirmā piedziedājuma ievērojami mainās dziesmas ritms. Dziesmu sarakstīja grupas dalībnieks Džeks Patersons kopā ar Semu Romānu ilgu laiku pirms singla izdošanas, tās pavadījums tika ierakstīts kopā ar vairākiem citiem instrumentālajiem demo ierakstiem, ko grupa apkopo savam otrajam studijas albumam. Luiza Džonsone tika pieaicināta kā vokāliste trīs dienas pēc viņas uzvaras šovā "X Faktors".

Dziesmas video ir attēlota Džonsone un *Clean Bandit* telpā ar degošiem mūzikas instrumentiem un ūdeni uz grīdas. Video arī ir redzama sniega pūce Gizmo, kas iepriekš spēlēja Hedvigu Harija Potera filmās.

## Dziesmu saraksts
Dziesma tika izdota ciparu lejupielādes formālā 2016. gada 27. maijā. Straumēšanas vietnēs vēlāk arī tika izdoti vairāki dziesmas remiksi, dziesmas akustiskā klavieru versija un dziesmas klavieru pavadījums.

; Galvenais singls
* *Tears* (piedziedot Luizai Džonsonei) — 3:46

; *Wideboys* remikss
* *Tears* (piedziedot Luizai Džonsonei) [*Wideboys* remikss] — 4:46

; Citas versijas
* *Wideboys Dub* — 4:58
* *Wideboys* radio versija — 3:14

## Panākumi singlu topos

## Atsauces

## Ārējās saites
* 
*
Slavharada

**Slavharada** () jeb **Slavgoroda** () ir pilsēta Baltkrievijā, Mogiļevas apgabala dienvidaustrumos, Slavharadas rajona centrs pie Proņas upes ietekas Sožā.

## Vēsture
Rakstos Slavharada zināma no 1136. gada kā Mstislavļas kņazistes apdzīvotā vieta. Līdz pat 1945. gadam tās nosaukums bija **Prapojska** (*Прапо́йск*) jeb **Propojska** (*Пропойск*). 1359. gadā kņazisti un Propojsku ieņēma Aļģirds un pievienoja Lietuvas lielkņazistei. Tā vairākkārt cietusi karadarbībā (piemēram, Naļivaiko sacelšanās un Ziemeļu kara laikā). Propojskā 1607. gadā pirmoreiz parādījās Viltusdmitrijs II. Apdzīvotā vieta pievienota Krievijas Impērijai pēc Polijas pirmās dalīšanas 1772. gadā. 1851. gadā caur pilsētu tika izbūvēta Maskavas—Varšavas šoseja. No 1928. gada — pilsētciemats, no 1945. gada — pilsēta, kad tai tika piešķirts mūsdienu nosaukums.

## Atsauces

## Ārējās saites

* Slavharada vietnē "Baltkrievijas globuss"
Klinti

**Klinti** ir ciems Dobeles novada Augstkalnes pagastā uz ziemeļiem no Augstkalne. Atrodas pagasta rietumu daļā 1,1 km no pagasta centra Augstkalnes, 26,8 km no novada centra Dobeles un 85 km no Rīgas.

Apdzīvotā vieta atrodas netālu no autoceļa P95 (Jelgava—Tērvete—Lietuvas robeža (Žagare)), Ailes strauta krastā. Veidojusies ap vēsturisko *Klintenhof* pusmuižu.

## Atsauces